alexandrainst/scandi-wiki huggingface dataset:
Yrkesorganisasjonenes Sentralforbund

Yrkesorganisasjonenes Sentralforbund (YS) er ein norsk, partipolitisk sjølvstendig hovudorganisasjon for arbeidstakarar. YS vart etablert i 18. januar 1977 og består av 22 forskjellige forbund med ca. 215 000 medlemmer. Medlemmane dekker alle sektorar i arbeidslivet.

Medlemsforbund
 AVYO
 Befalets fellesorganisasjon
 Bibliotekarforbundet
 Delta (tidl. KFO)
 Farmasiforbundet
 Finansforbundet
 Kriminalomsorgens Yrkesforbund (KY)
 Lærernes Yrkesforbund (LY) 
 Negotia
 Norges Banks Funksjonærforbund (NBFF)
 Norges Politilederlag (NPL)
 Norske Meierifolks Landsforening (NML)
 Norsk Tollerforbund
 Parat
 Personellforbundet
 SAFE
 Skatteetatens Landsforening (SkL)
 Skolelederforbundet
 Statstjenestemannsforbundet (STAFO)
 Yrkestrafikkforbundet

Leiarar
 1977–1981 Egil Sandberg
 1981–1986 Eldri Langåker
 1996–2006 Randi Bjørgen
 2006–2013 Tore Eugen Kvalheim
 2013– Jorunn Berland

Kjelder
Denne artikkelen bygger på «Yrkesorganisasjonenes Sentralforbund» frå ,  den 26. juni 2010.

Bakgrunnsstoff
Yrkesorganisasjonenes Sentralforbund

 
Skipingar i 1977
Yrkesrettleiing

Yrkesrettleiing er ei verksemd som mellom anna gjennom informasjon og rådgjeving orienterer og assisterer i spørsmål som knyt seg til utdannings- og yrkesval. Grunnskulen er pålagt eit ansvar for å hjelpe ungdom til innsikt i arbeids- og næringsliv, produksjon og verdiskaping. Det er ofte skulerådgjevaren som koordinerer satsingane til skulen innanfor dette arbeidsfeltet. Vidaregåande skular har ei karriererettleiingsteneste som gjev informasjon om offentlege og private utdannings- og yrkesmogelegheiter, kva krav ein stiller til forskjellige utdanningar og yrke, søknadsfristar og så bortetter. 

Fylkeskommunane, Kommunenes Sentralforbund og Utdanningsdirektoratet har saman ei informasjonsteneste for søkarar til vidaregåande oppløring på nettstaden vilbli.no. Her kan unge og vaksne søkarar til vidaregåande opplæring finne oppdatert informasjon til ei kvar tid. I NAV skjer rettleiing gjennom personleg samtale, grupperettleiing eller ved bruk av rettleiingsverktøya til NAV på Internett.

Kjelder

Utdanning
RS «Astrid Finne»

RS 43 «Astrid Finne» var ei redningsskøyte som vart bygd for Redningsselskapet i 1937. Ho var den einaste redningsskøyta som vart konstruert og bygd av Johan Anker. Han brukte same prinsippet som han brukte på seglbåtane han bygde. Tidlegare skøyter var bygde med grodde spant av eik og furu. Anker brukte galvaniserte stålspant. Undervasskroget var av teak. Resten av huda av oregon pine. «Astrid Finne» var og første redningsskøyta med limt mast. Masta var og laga av oregon pine. 

«Astrid Finne» var ei gåve frå Alfred Larsen. Med ei lengs på 18,5 meter var ho litt lenger enn skøytene laga av Bjarne Aas. Breidda var 5,45 meter. Denne skøyta var den dyraste som Redningsselskapet til då hadde bygt, kroner 14 000. Ho fekk innsett ein 90/140 hk Wichman motor.

Johan Anker rigga «Astrid Finne» med bermudarigg. Denne vart snart utbytt med gaffelrigg.

Kjelder 
 Elin Kragset Vold og Ole Engen: Johan Anker. Linjenes mester Larvik 2003

Astrid Finne
Skip frå 1937
Black Metal av Venom

Black Metal er det andre studioalbumet til den engelske metal-gruppa Venom. Albumet kom ut i 1982, og gav namnet til black metal-sjangeren.

Spor 
Black Metal
To Hell And Back
Buried Alive
Raise The Dead
Teacher's Pet
Leave Me In Hell
Sacrifice
Heaven's On Fire
Countess Bathory
Don't Burn The Witch
At War With Satan (Preview)

Black metal
musikkalbum frå 1982
Alpha Regio

Alpha Regio er eit isolert høglandsmassiv på Venus med komplekse strukturar. I 1963 vart Alpha Regio den fyrste landforma på Venus som vart oppdaga frå jordbasert radar.

Området er kan henda best skildra som eit platå kringsett med grupperingar av høge vulkanske kuplar. Sentrum av området er rundt og har ei snitthøgd på 0,5 km.

Kjelder 

 Denne artikkelen baserer seg i hovudsak på artikkelen «Alpha Regio» s. 11 i Philip's Astronomy Encyclopedia utgjeven i 2002. Andre kjelder er oppgjevne under:

Landformer på Venus
Grasstjerneblom

Grasstjerneblom (Stellaria graminea) er ei urt i nellikfamilien. Arten er utbreidd i Europa og Asia.

Grasstjerneblom er ei grasgrøn plante som vert 20-30 cm høg, med jamn og slett stengel. Blada er smale, breiast nedanfor midten, ofte med einskilde hår i kanten. Kronblada er sjeldan lengre enn begerblada, men tokjønna blomstrar har lengre kronblad. Frøa er raudbrune og 1 mm lange.

Grasstjerneblom blømer kring juni i grasbakkar, ved gjerder og i skogkantar. Han er vanleg over heile landet opp til skoggrensa. Han kan danne hybridar med to andre stjerneblomartar.

Kjelder
Denne artikkelen bygger på «Grässtjärnblomma» frå ,  den 27. juni 2010.  
 
Johannes Lid, Norsk-svensk-finsk flora, Det Norske Samlaget, 1985.

Bakgrunnsstoff

Viltveksande plantar i Noreg
Nellikfamilien
Kystmyrklegg

Kystmyrklegg er ei plante i snylterotfamilien. Arten har ei amfi-atlantisk utbreiing. 

Planta vert kring 10 cm høg og har slakke grøne stenglar med friske blad ved grunnen. Blomen har stort snautt beger og ei lysraud krone med rak overlepe og brei tverrstilt underlepe. Kystmyrklegg blømer kring juni i fuktige skrånande enger og lyngmark. I Noreg veks han utbreidd frå Østfold til Trøndelag, og er funnen opp til 750 m i Eidfjord.

Kjelder
Svensk wikipedia.
Johannes Lid, norsk-svensk-finsk flora, Det Norske Samlaget, 1985.

Bakgrunnsstoff

Viltveksande plantar i Noreg
Snylterotfamilien
RS «Oscar Tybring»

RS 8 «Oscar Tybring» var ei redningsskøyte Colin Archer bygde for Redningsselskapet i 1895. Skøyta, som var av Colin Archer-typen, vart bygd ved Archer sit verft i Larvik. Ho vart sjøsett 2. desember. 

RS «Oscar Tybring» vart finansiert gjennom pengar innsamla på tivolimarknad på Akershus festning i Christiania. Det kom inn nok midlar til å finansiere to redningsskøyter. I gåvebrevet frå arrangørane til Redningsselskapet var det eit vilkår om at ei av skøytene skulle ha namn etter Oscar Tybring. Tybring, som har vorte kalla redningsselskapet sin far, døydde dette året. Den andre skøyta vart RS «Christiania».

«Oscar Tybring» var nær forlis då ho i januar 1924 dreiv i land på Sommarøy i sør-vest orkan. Det vart ikkje skade på fartøyet. Redningsselskapet selde skøyta i 1937.

RS «Oscar Tybring» er den norske redningsskøyta som har redda flest menneske frå ein sikker daude. Redningsselskapet sine statistikkar seier 329 menneske redda. 2591 fartøy var berga eller fekk assistanse.

Mannskapet på «Oscar Tybring» fekk Emile Robins belønning for sesongen 1903-1904, og for 1935.

Kjelder 
 Bjørn Foss: Fra seil til vannjet. Historien om redningsskøytene Norsk Maritimt Forlag 2002

Oscar Tybring
Skip frå 1895
Nigel de Jong

Nigel de Jong () er ein nederlandsk fotballspelar som har spela på midtbanen for Manchester City i engelsk Premier League og for Nederland sitt landslag. Han vart seriemeister i Nederland med Ajax i 2004. 31. mars 2004 debuterte han for A-landslaget i ein privatlandskamp mot Frankrike. Han var ikkje aktuell til fotball-VM i 2006 grunna ein kneskade.

Nederlandske fotballspelarar
Ajax-spelarar
Hamburg-spelarar
Manchester City-spelarar
Spelarar i Fotball-EM 2008
Spelarar i Fotball-EM 2012
Spelarar i Fotball-VM 2010
Spelarar i Fotball-VM 2014
Martin Škrtel

Martin Škrtel () er ein slovakisk fotballspelar, som spelar i forsvar for Liverpool i engelsk Premier League, og for det slovakiske landslaget. Han vart seriemeister i Russland med Zenit St. Petersburg i 2007. I 2007 og 2008 vart han kåra til årets slovakiske fotballspelar.

Slovakiske fotballspelarar
Zenit St. Petersburg-spelarar
Liverpool-spelarar
Spelarar i Fotball-VM 2010
Spelarar i Fotball-EM 2016
Norsk inndeling av vitskapsdisiplinar

Norsk inndeling av vitskapsdisipliner er ein standard vedtatt av Universitets- og høgskolerådet i 1994 for klassifisering av vitskapleg forsking. Standarden blir brukt av norske universitetsbibliotek, opne institusjonsarkiv og ved rapportering av forskingsstatistikk. Inndelinga er ei inndeling av vitskapsdisiplinar, ikkje av undervisningsfag. Den er derfor ikkje organisert på same måte som faga blir undervist, eller etter korleis dei er organisert administrativt.

Standarden bygger på OECD-standardar, men er tilrettelagt for norske tilhøve, m.a. ved at det er mange kategoriar innan fiskeriforsking. Dessutan har OECD-standarden ikkje grupper for fag som tilbyr profesjonsutdanning. 

I og med at kvar disiplin berre kan høyre til éin overkategori (hierarkisk inndeling), passar tverrfagleg og mellomfagleg forsking ikkje inn i standarden, og «bindestreksfag» må pressast inn i ein einskild kategori. 

Inndelinga vart opphavleg publisert som Rapport nr. 3/94 frå Det norske universitetsråd, og har vorte revidert fleire gonger sidan.

Sjå også 
 FRIDA, Forskingsresultat, informasjon og dokumentasjon av vitskaplege aktivitetar
 Nasjonal søketeneste for vitskapleg informasjon i opne institusjonelle arkiv, NORA
 NUS 2000, Statistisk sentralbyrås standard for utdanningsgruppering. 
 Deweys desimalklassifikasjon

Inndelinga av standarden

Humaniora (010‑199)

Samfunnsvitskap (210‑399)

Matematikk og naturvitskap (410‑499)

Teknologi (510‑699)

Medisinske fag (710‑899)

Landbruks- og fiskerifag (910‑959) 

Klassifiseringssystem
Sakprosa
Kunnskap
Bibliotekvesen
Erling Lægreid

Erling Lægreid () var ein norsk forfattar og journalist tilknytt NRK gjennom fleire tiår. Han er kjend som programleiar, kåsør og kommentator.

Lægreid vaks opp på Årdalstangen i Årdal kommune. Han opplevde den tyske okkupasjonen, då tyskarane byrja bygginga av det som seinare skulle bli Årdal og Sunndal Verk. Lægreid utdanna seg til filolog og tok hovudfag i norsk ved Universitetet i Oslo i 1965. I 1962 var han med på å skipa Riksfondet for nynorsk presse og Dag og Tid. Forutan å skrive om litteratur, film og teater var han tidleg engasjert i den daglege drifta av avisa, og fungerte ei stutt tid som redaktør. Med unntak av to år var han styreleiar i Dag og Tid frå 1967-1989. Frå 2009 og fram til han døydde hadde han ei eiga spalte i avisa kvar han skreiv om personar han hadde møtt gjennom eit langt liv som journalist. Dei siste åra sat han òg som styreleiar i Riksfondet for nynorsk presse.

Lægreid blei tilsett ved NRK i 1970, først i Barne- og Ungdomsavdelinga der han mellom anna var programleiar i Ungdommens Radioavis og fjernsynsprogrammet Flimra. Seinare var han lenge programleiar for Søndagsavisa i P2, og var med på å skapa radiomagasina Ekko og Dagsnytt 18. Lægreid arbeidde dessutan med fleire andre kulturprogram, og bidrog som kommentator og kåsør både i fjernsyn og radio.

Lægreid gav også ut fleire bøker.

Bibliografi

Bøker

I tidsskrift - eit utval 
 Lokalhistoriske artiklar Sogn og Fjordane

Prisar 
2006 – Amboltprisen

Kjelder 

«Erling Lægreid» på Wikipedia på bokmål og riksmål, innhenta 28. juni 2010.
 Erling Lægreid i Stemmer fra arkivet på NRK.no
«Erling Lægreid er død», NRK.no

Bakgrunnsstoff 
Portrett av Erling Lægreid på NRK.no.
Om Erling Lægreid i Lokalhistoriske artiklar Sogn og Fjordane

Norske journalistar
NRK-tilsette
Folk frå Årdal
Forfattarar frå Årdal
Norske sakprosaforfattarar
Vinnarar av Amboltprisen
Marikåpeslekta

Marikåpeslekta er ei planteslekt i rosefamilien. Det finst om lag 300 artar, dei fleste i dei kalde tempererte og subarktiske områda i Europa og Asia, men også nokre i fjelltrakter i Afrika, Nord-Amerika og Sør-Amerika.

Marikåpar er fleirårige plantar med store blad, veike stenglar og små grøne blomstrar utan kronblad. Krukkeforma fruktbeger med fire ytre og fire indre begerblad, fire mjølberarar og ein griffel. 
Der er to grupper:
1. Fjellmarikåpe (A. alpina). Har fem-sjukopla blad.
2. Alle dei andre marikåpene, som er plantar med handlappa blad. I denne gruppa (A. vulgaris) finst 22 småartar innanfor Noreg, Sverige og Finland.
Hos dei fleste marikåpeartane utviklar frøemnet seg til frø utan befruktning. Slike apomiktiske (ikkje-seksuelle) artar kan ikkje heilt samliknast med artar som har kjønna forplanting, og ein plar kalle dei for småartar. 
Dei er lettast å kjenne ute på veksestaden og ikkje for seint på sommaren.

Kjelder
Svensk Wikipedia
Johannes Lid: Norsk-svensk-finsk flora. Det Norske Samlaget, 1985.

Rosefamilien
Tove Bull

Tove Bull () er ein norsk språkforskar. Ho var rektor ved Universitetet i Tromsø mellom 1996 og 2001. Frå 1984 var ho førsteamanuensis i nordisk språkvitskap, og sidan 1990 har ho vore professor ved Det humanistiske fakultet ved Institutt for nordisk språk og litteratur. Som forskar har Bull vore særleg oppteken av leseopplæring og språkkontakt.

Tove Bull var medlem av Norsk språkråd mellom 1980 og 1995. Ho var ekstern medlem av styret for Høgskolen i Finnmark 2003-07, og ekstern medlem av styret for Samisk høgskole (Sámi allaskuvla)  2007-2015. I 2006 vart ho utnemnd til kommandør av St. Olavs Orden.

Kjelder 
Denne artikkelen bygger på «Tove Bull» frå ,  den 27. april 2012.

Bakgrunnsstoff  

Norske språkforskarar
Norske litteraturprofessorar
Rektorar ved UiT Noregs arktiske universitet
Professorar ved UiT Noregs arktiske universitet
Medlemmar av Det Norske Videnskaps-Akademi
St. Olavs Orden
Folk frå Alta
CRIStin

CRIStin (Current Research Information SysTem In Norway) er ein organisasjon som samlar og formidlar informasjon om norsk forsking. Organisasjonen blir driven av eit styre utnemnd frå departementa, men har Universitetet i Oslo som vertsinstitusjon.

CRIStin avløyste forskingsdatabasen Frida (forkorting for forskningsresultater, informasjon og dokumentasjon av vitenskapelige aktiviteter) i 2010.

Kjelder

Bakgrunnsstoff
Offisiell nettstad

Norsk forsking
Vitskaplege databasar
Universitetet i Oslo
Erwin Schrödinger

Erwin Schrödinger () var ein austerriksk fysikar og nobelprisvinnar.

Erwin Schrödinger vart fødd i Wien. Han vart professor i Stuttgart i 1920, Breslau i 1921, Zürich 1921-27, Berlin, Oxford 1933-36 og i Graz inntil 1938, då han emigrerte til Irland, der han arbeidde ved det nyoppretta Institute for Advanced Studies i Dublin. I 1956 vende han tilbake til Wien, der han vart Professor Emeritus i 1958.

Etter å ha arbeidt med statistisk termodynamikk og teorien for fargesynet, byrja Schrödinger å arbeide med atomteori. Han bygde vidare på Louis de Broglie si førestilling om materiebølgjer og bølgje-partikkel-dualisme, og utvikla i 1926 bølgjemekanikken med midtpunkt i Schrödingerlikninga, som står som ein av formene for den ikkje-relativistiske kvantemekanikken («Abhandlung zur Wellenmechanik» 1927). Kort tid seinare lukkast det han i å påvise den matematiske ekvivalensen av hans eigne hypotesar med den matrisemekanikken som Werner Heisenberg hadde utvikla. Københavnerskolens tolking av kvantemekanikken avviste Schrödinger, idet han heldt fast ved ei realistisk oppfatninga av kvantemekanikken. I eit berømt tankeeksperiment, kjent som Schrödingers katt, illustrerte han paradokset at kvantemekanikken tillèt at partiklar eksisterer i superposisjonar, medan større ting som kjent ikkje kan det.

Seinare arbeidet han med problemstillingar innanfor relativistisk kvantemekanikk (mellom anna zitterbevegelsen), gravitasjonsteori og den einskaplege feltteorien. Ved sidan av dette dreiv han med filosofiske spørsmål (mellom anna «Die Natur und die Griechen» og «Was ist ein Naturgesetz», 1962). Skriftet hans «What is Life» frå 1946 hadde varig verknad på den seinare molekylærbiologien. For bidraga sine til oppbygginga av kvantemekanikken mottok han i 1933, saman med P.A.M Dirac Nobelprisen i fysikk. Schrödinger vart i 1956 utnemnd til den tyske ordenen Pour le Mérite für Wissenschaften und Künste. Han døydde i Wien.

Verk 
 Gesämtliche Abhandlungen i 4 bind, 1984

Kjelder 
 Denne artikkelen bygger på «Erwin Schrödinger» frå ,  den 28. juni 2010.

Bakgrunnsstoff

Litteratur 
 W.T. Scott, E. Schroedinger. An introduction to his writings, Amherst, Massachusetts, 1967.

Austerrikske nobelprisvinnarar
Nobelprisen i fysikk
Austerrikske fysikarar
Folk frå Wien
Termodynamikarar
Medlemmar av Det sovjetiske vitskapsakademiet
Døde av tuberkulose
Medlemmar av Royal Society
Medlemmar av Det pavelege vitskapsakademiet
Optiske fysikarar
Kvantefysikarar
Pour le Mérite
Teoretiske fysikarar
Max Planck-medaljen
Claudio Morel Rodríguez

Claudio Marcelo Morel Rodríguez () er ein paraguayansk fotballspelar som har spela i forsvar for Paraguay sitt landslag og for Boca Juniors i Argentina. Han har spelt heile karrieren sin i klubbar i Argentina. Han har vorte seriemeister der éin gong med San Lorenzo og tre gonger med Boca Juniors. I 2007 vann han òg Copa Libertadores med Boca Juniors. Han vart kåra til årets paraguayanske fotballspelar i 2008. 3. november 1999 debuterte han for A-landslaget til Paraguay i ein kamp mot Bolivia.

Paraguayanske fotballspelarar
Spelarar i Fotball-VM 2010
Denis Caniza

Denis Ramón Caniza Acuña () er ein paraguayansk fotballspelar som har spela i forsvar for León i den mexicanske fotballigaen og for Paraguay sitt landslag. Han har blitt seriemeister i Paraguay fire gonger med Olimpia og éin gong med Nacional, og i Mexico med Santos Laguna og Cruz Azul. Han er den einaste paraguayanske spelaren som har vore med i fire VM-sluttspel på rad, i 1998, 2002, 2006 og 2010. Under VM i Sør-Afrika i 2010 var han landslagskaptein.

Paraguayanske fotballspelarar
Spelarar i Fotball-VM 1998
Spelarar i Fotball-VM 2002
Spelarar i Fotball-VM 2006
Spelarar i Fotball-VM 2010
Roque Santa Cruz

Roque Luis Santa Cruz Cantero () er ein paraguayansk fotballspelar. Han har vore kaptein for det paragauyanske landslaget og spele for Cruz Azul i Mexico (2015).

Hausten 2011 spela han som spiss for Real Betis i spansk Primera Division, på lån frå Manchester City i engelsk Premier League, og for Paraguay sitt landslag. Han vart seriemeister i Paraguay med Olimpia i 1998 og 1999, og i Tyskland med Bayern München i 2000, 2001, 2003, 2005 og 2006. Med Bayern München var han òg med på å vinna den europeiske Meisterligaen i 2001. I 1999 vart han kåra til årets paraguayanske fotballspelar. Han var Blackburn sin toppskårar i Premier League i 2007/08-sesongen med 19 seriemål.

Kjelder

Paraguayanske fotballspelarar
Bayern München-spelarar
Blackburn-spelarar
Manchester City-spelarar
Real Betis-spelarar
Spelarar i Fotball-VM 2002
Spelarar i Fotball-VM 2006
Spelarar i Fotball-VM 2010
Yuto Nagatomo

Yuto Nagatomo () er ein japansk fotballspelar som hausten 2011 spela i forsvar for Inter i Serie A i Italia og for det japanske landslaget. Han debuterte for A-landslaget 24. mai 2008 i ein privatlandskamp mot Elfenbeinskysten. Han tok del i sommar-OL i 2008 og fotball-VM i 2010 med det japanske fotballaget.

Bakgrunnsstoff

Japanske fotballspelarar
Cesena-spelarar
Inter-spelarar
Yasuhito Endō

Yasuhito Endō () er ein japansk fotballspelar som har spela for Gamba Osaka i den japanske J-ligaen, og for det japanske landslaget. Han vart seriemeister i Japan med Gamba Osaka i 2005. I 2008 vann han den asiatiske meisterligaen med den same klubben. Han vart kåra til årets japanske fotballspelar i 2008 og årets asiatiske fotballspelar i 2009.

Bakgrunnsstoff

Japanske fotballspelarar
Spelarar i Fotball-VM 2006
Spelarar i Fotball-VM 2010
Spelarar i Fotball-VM 2014
Yoshito Ōkubo

Yoshito Ōkubo () er ein japansk fotballspelar som har spela for Vissel Kobe i den japanske J-ligaen, og for det japanske landslaget. Han vart kåra til årets unge asiatiske spelar i 2003. I 2009 spelte han ni kampar då Wolfsburg vart seriemeistrar i Tyskland. Han debuterte for A-landslaget 31. mai 2003 i ein privatlandskamp mot Sør-Korea. Han tok òg del i sommar-OL i 2004 for det japanske fotballaget.

Bakgrunnsstoff

Japanske fotballspelarar
Mallorca-spelarar
Wolfsburg-spelarar
Linda Olsson

Linda Olsson () er ein svensk-newzealandsk jurist og forfattar.

Linda Olsson var busett i Stockholm og tilsett i bank fram til 1986, då ho tok til å skriva og byrja å reisa. Reisene førte henne til England, Kenya, Singapore og Japan før ho slo seg ned i Auckland på New Zealand i 1990. Debutroman hennar kom ut i 2005 med tittelen Let me sing you gentle songs. Han er omsett til ei lang rekkje språk, på norsk med tittelen La meg synge deg stille sanger som kom ut i 2008 på forlaget Vigmostad & Bjørke. Romanen vart utgjeven i USA i 2007 med tittelen Astrid and Veronika.

Bibliografi 
La meg synge deg stille sanger 2008 ISBN 978-82-419-0394-6 
Taushetens konsekvenser 2009 ISBN 978-82-419-0569-8
Din godhet 2012 ISBN 978-82-419-0654-1
I skumringen synger svarttrosten 2014 ISBN 9788241910470
En søster i mitt hus 2016 ISBN 9788241951046
Langsomt lukker jeg døren 2020 ISBN 9788241951046

Prisar og utmerkingar 

 BMF-plaketten 2006

Kjelder

Denne artikkelen bygger på «Linda Olsson» frå ,  den 29. juni 2010.

Bakgrunnsstoff 
Linda Olsson sin blogg.
Forfattarpresentasjon hos bokforlaget Vigmostad & Bjørke.
Vakkert og mollstemt. Cathrine Krøger i Dagbladet 24. november 2008 om debutromanen.
A journey of loss and longing. David Hill i New Zealand Herald 2. november 2008, om Taushetens konsekvenser.

Svenske forfattarar
Newzealandske forfattarar
Engelskspråklege forfattarar
Svenskspråklege forfattarar
Maracanã

Estádio Mário Filho, kjend som Maracanã, er ein fotballstadion i Rio de Janeiro i Brasil. Han er den største fotballstadionet i Brasil, med plass til rundt 87 000 tilskodarar. Her speler klubbene Flamengo og Fluminense (og delvis Vasco da Gama) heimekampar. Botafogo spelte også sine heimekampar her fram til dei fekk sin eigen heimebane sommaren 2007.

Namnet «Maracanã» har tupi-guaraniopphav og tyder 'som ei rangle' (marakas). Namnet kjem frå lyden laga av brunpannearapapegøyar som heldt til i området før stadionet blei bygd.

Kjelder
Offisiell omtale av Maracanã (portugisisk)

Rio de Janeiro

Sport i Brasil
Fotballstadion i Brasil
Tupianske ord og uttrykk
Addisons sjukdom

Addisons sjukdom er ein sjukdom som kjem av nedsett produksjon av hormon frå binyrebarken. Symptom er brunfarging av huda, svekka muskelkraft og avmagring. Sjukdommen vert behandla med kortison. Namnet kjem frå den britiske legen Thomas Addison.

Kjelder
 på Caplex.

Endokrinrelaterte sjukdommar i hud og underhud
Binyresjukdommar
Wesley Sneijder

Wesley Benjamin Sneijder () er ein nederlandsk tidlegare fotballspelar. Han har vorte seriemeister i Nederland med Ajax i 2004, i Spania med Real Madrid i 2008 og i Italia med Inter i 2010. Han var òg med på å vinna den europeiske Meisterligaen med Inter i 2010. Han vart kåra til årets fotballtalent i Nederland i 2004. 30. april 2003 debuterte han for A-landslaget i ein kamp mot Portugal.

Nederlandske fotballspelarar
Ajax-spelarar
Real Madrid-spelarar
Inter-spelarar
Galatasaray-spelarar
Nice-spelarar
Spelarar i Fotball-EM 2004
Spelarar i Fotball-VM 2006
Spelarar i Fotball-EM 2008
Spelarar i Fotball-VM 2010
Spelarar i Fotball-EM 2012
Spelarar i Fotball-VM 2014
Arjen Robben

Arjen Robben () er ein nederlandsk fotballspelar som har spela for Bayern München i tysk Bundesliga, og for det nederlandske landslaget. Han har vorte seriemeister i fire ulike land: I Nederland med PSV i 2003, i England med Chelsea i 2005 og 2006, i Spania med Real Madrid i 2008 og i Tyskland med Bayern München i 2010. Han vart kåra til årets unge spelar i Nederland i 2003 og årets spelar i Tyskland i 2010. I 2009/10-sesongen var han Bayern München sin toppskårar i Bundesliga, med 16 seriemål. Under fotball-EM i 2004 debuterte han for A-landslaget som innbytar i ein kamp mot Tsjekkia.

Nederlandske fotballspelarar
Groningen-spelarar
PSV-spelarar
Chelsea-spelarar
Real Madrid-spelarar
Bayern München-spelarar
Spelarar i Fotball-EM 2004
Spelarar i Fotball-VM 2006
Spelarar i Fotball-EM 2008
Spelarar i Fotball-VM 2010
Spelarar i Fotball-EM 2012
Spelarar i Fotball-VM 2014
Eljero Elia

Eljero George Rinaldo Elia () er ein nederlandsk fotballspelar som har spela for Juventus i italiensk Serie A, og for det nederlandske landslaget. Han vart kåra til årets fotballtalent i Nederland i 2009. 6. september 2009 debuterte han for A-landslaget som innbytar i ein privatlandskamp mot Japan. Han skåra det første landslagsmålet sitt i den andre landskampen sin, mot Skottland 9. september 2009. Han var med i troppen til fotball-VM i 2010.

Nederlandske fotballspelarar
ADO Den Haag-spelarar
Twente-spelarar
Hamburg-spelarar
Juventus-spelarar